news_article: Tappara tasoitti voitot JYP:iä vastaan 1–1:een jääkiekon SM-liigan pudotuspelikarsinnoissa maanantaina Tampereella. Janne Ojasen ylivoimaalilla Tappara kaatoi jyväskyläläiset 1–0 (0–0, 1–0, 0–0). Joukkueiden välinen ratkaiseva kolmas ottelu pelataan tiistaina Jyväskylässä. Voittajajoukkue kohtaa pudotuspelien puolivälierissä runkosarjan voittajan Oulun Kärpät.
  Tapparan sankariksi nousi maalivahti Mika Lehto. Ilman Lehdon erinomaisia torjuntoja tamperelaisten kesäloma olisi alkanut jo maanantaina. Lehto torjui ottelussa 28 kertaa.
  – Hyvin ehjästi pelattiin joukkueena tänään. Kiekko pomppikin välillä meille siinä maalin edessä, mutta hyvä niin, Lehto kuvaili illan urakkaansa.
  JYP:n päävalmentaja Matti Alatalo ei lähtenyt ylistämään Tappara-vahdin suoritusta. – Meillä oli kyllä paikkoja tehdä maaleja. Tänään oli kuitenkin Tapparan puolustuksen päivä, JYP:n valmentaja kuittasi puheet Lehdon erinomaisuudesta.
  JYP:n toinen kompastuskivi oli tehoton ylivoimapeli. Mm. avauserässä joukkue sai pelata peräti 44 sekuntia kahden miehen ylivoimalla, mutta Lehdon haamutorjunnat pitivät tamperelaiset pelissä mukana.
  Ottelun päätuomari Sami Partanen antoi avauserän lopulla laitataklauksesta viiden minuutin rangaistuksen (kyytipoikana automaattinen pelirangaistus käytöksestä) JYP:n laiturille Jody Shelleylle. Shelley taklasi Tapparan päädyssä puolustaja Robert Kantoria niin, että tapparalainen loukkaantui. Kantor löi päänsä päätypleksiin.
  Shelleyn jäähyn aikana toisessa erässä keskushyökkääjä Janne Ojanen ampui kirvesrintojen 1–0-johtomaalin lähietäisyydeltä. Ojanen nosti kiekon rystyltä JYP:n maalin ylänurkkaan. Erinomaisen syötön osumaan tarjoili laidasta laituri Ville Nieminen.
  Tapparan puolustus kutistui viisimiehiseksi ottelun vanhetessa. Ensimmäisessä erässä loukkaantui Kantor. Toisessa erässä puolustaja Anssi Salmelan polvi vääntyi taklaustilanteessa ja mies joutui sivuun.
  JYP hallitsi ottelua. Jyväskyläläisten fyysisyys oli usein liikaa Tapparalle. Vieraiden paras maalintekopaikka tuli puolustaja Jari Korhoselle toisessa erässä. Korhosen kohti tyhjää Tapparan maalia ampuma laukaus napsahti kuitenkin maalivahti Lehdon hanskaan. Lehto oli edeltävässä tilanteessa ajautunut maalinsa suulta sivuun.
  
  
events: E1 E2 E3 E4 E5 E6 E7 E8 E9 E10 E11 E12
events: game result penalty penalty penalty goal penalty penalty penalty penalty penalty saves saves
events: Tappara kaatoi jyväskyläläisen JYP:n 1–0 (0–0, 1–0, 0–0). JYP:n Jody Shelley sai avauserän lopulla viiden minuutin rangaistuksen ja kyytipoikana pelirangaistuksen. Janne Ojanen ampui kirvesrintojen 1–0 -johtomaalin ylivoimalla. Syötön osumaan tarjoili Ville Nieminen. Tapparan maalivahti Mika Lehto torjui ottelussa 28 kertaa.
events: Tappara
events: JYP
events: 1–0 1–0
events: 0–0 1–0 0–0
events: power play
events: Marko Mäkinen Timo Vertala Jody Shelley Janne Ojanen Petri Kontiola Mikko Myllykoski Jari Jääskeläinen Pasi Puistola Sinuhe Wallinheimo Mika Lehto Sinuhe Wallinheimo
events: Ville Nieminen
events: home home guest home home home guest home guest home guest
events: Tappara Tappara JYP Tappara Tappara Tappara JYP Tappara JYP Tappara JYP
events: 3.45 5.0 17.2 21.03 26.02 33.32 36.15 37.25 40.41
events: 2 2 5+20 2 2 2 2 2
events: 28 33